CELEX: 52012PC0592
Language: hu
Date: 2012-10-17
Title: Javaslat A TANÁCS HATÁROZATA az Európai Uniónak az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosítására vonatkozóan képviselendő álláspontjáról

|
			
		
		
		52012PC0592
		
			Javaslat A TANÁCS HATÁROZATA az Európai Uniónak az EGT Vegyes Bizottságban az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködésről) módosítására vonatkozóan képviselendő álláspontjáról /* COM/2012/0592 final - 2012/0286 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó uniós jogszabály elfogadását követően azokat a
lehető leghamarabb bele kell foglalnia az EGT-megállapodásba.
Az EGT-megállapodás 78. cikke előírja,
hogy a Szerződő Felek megteszik a szükséges lépéseket annak
érdekében, hogy megerősítsék és bővítsék az együttműködést
többek között a kutatás és a technológiai fejlesztés területén folyó uniós tevékenységek
keretében.
2.           KONZULTÁCIÓ AZ ÉRDEKELT FELEKKEL;
HATÁSVIZSGÁLAT
Az EGT Vegyes Bizottság határozattervezete
(amely a tanácsi határozatjavaslat mellékletét képezi) arra irányul, hogy
módosítsa az EGT-megállapodás egyes, a négy alapszabadságon kívül eső
területeken folytatott együttműködésről szóló 31. jegyzőkönyvét,
annak érdekében, hogy megszüntesse Izlandnak az európai Föld-megfigyelési
program (GMES) keretében való részvétele felfüggesztését.
Ez az európai Föld-megfigyelési programról
(GMES) és annak kezdeti működéséről (2011–2013) szóló, 2010.
szeptember 22-i 911/2010/EU európai parlamenti és tanácsi rendeletre[1] vonatkozik. 
Izland GMES-programban való részvételét
gazdasági okok miatt átmenetileg felfüggesztették, amikor a 911/2010/EU
rendeletet a 139/2012 EGT vegyes bizottsági határozattal belefoglalták az
EGT-megállapodásba. Jelenleg helyénvalónak minősül, hogy megszüntessék
Izland GMES-programban való részvételének ideiglenes felfüggesztését.
3.           A JAVASLAT JOGI ELEMEI
Az Európai Gazdasági Térségről szóló
megállapodás végrehajtására vonatkozó rendelkezésekről szóló 2894/94/EK
tanácsi rendelet 1. cikkének (3) bekezdése úgy rendelkezik, hogy a Tanács a
Bizottság javaslata alapján kialakítja az ilyen határozatokról az Unió nevében
elfogadandó álláspontját. 
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság remélhetőleg mihamarabb elő tudja
terjeszteni ezt az álláspontot az EGT Vegyes Bizottságban.
2012/0286 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az Európai Gazdasági Térségről szóló megállapodás 31. jegyzőkönyvének
(egyes, a négy alapszabadságon kívül eső területeken folytatott
együttműködésről) módosítására vonatkozóan képviselendő
álláspontjáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 189. cikkére,
összefüggésben annak 218. cikke (9) bekezdésével,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[2] és különösen annak 1. cikke (3) bekezdésére,
tekintettel az Európai Bizottság javaslatára,
mivel:
(1)       Az Európai Gazdasági
Térségről szóló megállapodás[3] (a
továbbiakban: az EGT-megállapodás) 1994. január 1-jén lépett hatályba.
(2)       Az EGT-megállapodás 98. cikke
értelmében az EGT Vegyes Bizottság határozhat – többek között – az
EGT-megállapodás 31. jegyzőkönyvének módosításáról.
(3)       Az EGT-megállapodás 31.
jegyzőkönyve külön rendelkezéseket és szabályokat tartalmaz az egyes, a
négy alapszabadságon kívül eső területeken folytatott együttműködésre
vonatkozóan.
(4)       Az európai Föld-megfigyelési
programról (GMES) és annak kezdeti működéséről (2011–2013) szóló, 2010.
szeptember 22-i 911/2010/EU európai parlamenti és tanácsi rendeletet[4] a 139/2012 EGT vegyes bizottsági határozat
foglalta bele a megállapodásba[5].
(5)       A 139/2012 EGT vegyes
bizottsági határozat úgy rendelkezett, hogy a rendelet Izlandra való
alkalmazását fel kell függeszteni, amíg az EGT Vegyes Bizottság másként nem
határoz.
(6)       Helyénvaló, hogy 2013. január
1-jétől megszüntessék a rendelet Izlandra való alkalmazásának
felfüggesztését.
(7)       Az EGT-megállapodás 31.
jegyzőkönyvét ezért ennek megfelelően módosítani kell.
(8)       Az Unió az EGT Vegyes
Bizottságban képviselendő álláspontjának a mellékelt határozattervezeten
kell alapulnia,
ELFOGADTA EZT A HATÁROZATOT: 
1. cikk
Az Európai Uniónak az EGT Vegyes Bizottságban
az EGT-megállapodás 31. jegyzőkönyvének tervezett módosításával
kapcsolatosan képviselendő álláspontjának az e határozathoz mellékelt EGT
vegyes bizottsági határozattervezeten kell alapulnia.
2. cikk
Ez a határozat elfogadása napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
TERVEZET
AZ
EGT VEGYES BIZOTTSÁG 
[…] HATÁROZATA
XXX
az
Európai Gazdasági Térségről szóló megállapodás 31. jegyzőkönyvének
(egyes, a négy alapszabadságon kívül eső területeken folytatott
együttműködésről) módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodásra (a továbbiakban: az EGT-megállapodás) és
különösen annak 86. és 98. cikkére,
mivel:
(1)                   
Az európai Föld-megfigyelési programról (GMES) és
annak kezdeti működéséről (2011–2013) szóló, 2010. szeptember 22-i 911/2010/EU
európai parlamenti és tanácsi rendeletet[6] a 139/2012 EGT
vegyes bizottsági határozat[7] foglalta bele a
megállapodásba.
(2)                   
A rendelet Izlandra való alkalmazásának
felfüggesztését meg kell szüntetni.
(3)                   
Ezért módosítani kell az EGT-megállapodás 31. jegyzőkönyvét
annak érdekében, hogy a megszüntetés 2013. január 1-jétől hatályos legyen,
ELFOGADTA EZT A HATÁROZATOT:
1. cikk
Az EGT-megállapodás 31. jegyzőkönyve 1.
cikkének (8c) bekezdésében az e) kiigazítást el kell hagyni.
2. cikk
Ez a határozat azt a napot követő napon
lép hatályba, hogy az EGT Vegyes Bizottság az EGT-megállapodás 103. cikkének (1)
bekezdésében előírt utolsó bejelentést megkapta*.
Ezt a határozatot 2013. január 1-jétől
kell alkalmazni.
3. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, […]-án/-én.
            az EGT Vegyes Bizottság
részéről
            az
elnök
            
            
            
            az EGT Vegyes Bizottság
            titkárai
[1]               HL L 276., 2010.10.20., 1. o.
[2]               HL L 305., 1994.11.30., 6. o.
[3]               HL L 1., 1994.1.3., 3. o.
[4]               HL L 276., 2010.10.20., 1. o.
[5]               HL L […].
[6]               HL L 276., 2010.10.20., 1. o.
[7]               HL L […].
*               [Alkotmányos követelmények fennállását nem jelezték.]
[Alkotmányos követelmények fennállását jelezték.]